192 



Vor mindste Kolibri i de Forenede Stater er Galliope {Stelliila 

 calliope), og den bygger sin Rede paa alle Slags Steder. Somme 

 Tider finder vi den ikke ret højt over Jorden i en Busk, men 

 Fuglen kan ogsaa vælge et højt Naaletræ og bygge den mange 

 Fod over Jorden. En saadan Rede ses i Fig. 12 paa Tavle V, og 

 den er meget behændigt fæstet til Grenens Overside; nogle af 

 Naalene paa Siden og bagved er omhyggeligt indarbejdet i Byg- 

 værket. Indvendig er den udforet med Plantedun, medens det 

 Ydre er lavet af Barkstrimler af Rør og Planter, Frø og Trævler, 

 der for det meste har graabrune P'arver. Det har sikkert været 

 vanskeligt at opdage denne Rede fra Jorden. 



Jeg har aldrig selv undersøgt Reder af Slægterne Amazalia, 

 Basilinna og lache; men Reed angiver for Basilinna xantusi, at 

 »Reden ligner andre Kolibriers« og for lache latirostris, at den 

 ligner den Rede, som bygges af Brunrød Kolibri. Der findes en 

 Rede af B. xantusi i de Forenede Staters Nationalmuseums Sam- 

 ling (No, 18563), hvor der i det hele taget forefindes et stort Antal 

 Kolibrireder, deriblandt nogle meget interessante. Et Stykke viser 

 fire Reder af Stelliila calliope paa én Gren, en paa den ene Side 

 af en Kvist, forenet med tre andre paa den anden Side, og af 

 disse sidste er den ene bygget ovenpaa den anden. De er uden 

 Tvivl bleven byggede gennem flere Aar. 



En Rede, bygget af en anden Fugl af samme Art, sidder paa 

 en død Fyrrekogle, som er fæstet til Grenen, med andre Kogler 

 lige underneden, hvilket gør Reden meget vanskelig at opdage 

 (Gat. No. 21758). Denne Kolibri tager tilsyneladende ofte sin Til- 

 flugt til dette Forsøg paa Mimicry, thi et andet Eksempel paa 

 dette findes i Samlingens No. 21759. 



Her finder vi ogsaa Reden af lache latirostris (No. 17890), 

 men den frister ikke til nogen yderligere Beskrivelse udover det, 

 som ovenfor er sagt. 



Mange af de Reder, som bygges af Arterne fra Sydamerika 

 og Vestindien, er sikkert mærkelige nok, men en Beskrivelse af 

 disse falder udenfor denne Artikels Grænser. løvrigt vil de nord- 

 amerikanske Formers Reder, som er beskrevne og afbildede paa 

 de medfølgende Tavler, give et klart Begreb om Udseendet og 

 Karakteren af disse mærkelige Stykker Bygningskunst, som er 

 frembragt af Arter fra Gruppens nordlige Omraade. Alle Æggene 

 i hele Samlingen ligner hverandre meget. 



